Mercedes-Benz type 163

Mercedes-Benz type 163 blev første gang præsenteret i 1996 under betegnelsen AAV (All Activities Vehicle) og sat i produktion i september 1997 under M-klasse-navnet. Bilen var dermed medgrundlægger af SUV-klassen.

Selv om modellen officielt hed "M-klasse", blev bilerne solgt under betegnelsen "ML xxx" (f.eks. ML 270 CDI) for at undgå forveksling med BMW's M-modeller.

Type 163 blev produceret frem til juni 2005. Efterfølgeren, type 164, var allerede blevet præsenteret i starten af 2005 på Detroit Motor Show.

Koncept AAV 
I januar 1996 præsenterede Mercedes-Benz på North American International Auto Show i Detroit den første forsmag på et All Activity Vehicle med stor kørekomfort.

Særlige tekniske kendetegn 
 Elektronisk styret firehjulstræk (standard fra 1997 under navnet 4ETS i M-klassen)
 Variabel kabineindretning
 To soltag
 Navigationssystem
 Biltelefon med håndfri betjening

Beskrivelse 
Fronten havde hældende forlygter og karrosseriet var funktionelt, f.eks. muliggjorde de korte overhæng foran og bagtil en stor hældningsvinkel i terræn. Karrosseriet var monteret på en chassisramme.

AAV hhv. M-klassen var beregnet på fritidsaktiviteter. På tagbagagebærersystemet kunne der monteres cykler, surf- og snowboards. Den bageste kofanger var udstyret med nedfældeligt anhængertræk. Bagdøren på prototypen bar reservehjulet og en højttaler af mærket Bose, som kunne drejes for at kunne høre musik udenfor bilen.

Kabinen var variabelt indrettet og have plads til mere udstyr og bagage. Prototypen var udstyret med to soltag, navigationssystem og biltelefon. Telefonen kunne betjenes med taster på rattet, og mikrofonen til den håndfri betjening var monteret var monteret i solskærmen.

Ud over to frontairbags havde AA Vision to sideairbags, ABS-bremser og elektronisk stabilitetsprogram; M-klassen var såmænd den første SUV med ESP-system.

Nyt var det permanente firehjulstræk i AA Vision, som var baseret på det såkaldte 4MATIC fra Mercedes-Benz og var elektronisk styret, kunne genkende et hjuls manglende jordfæste og fordele drejningsmomentet til de øvrige hjul. Dette firehjulstræksystem muliggjorde gode terrænfærdigheder til let og moderat offroadkørsel, men var uegnet til hård terrænkørsel.

AA Vision havde separate hjulophæng hele vejen rundt.

Produktion 
Type 163 blev, ligesom sin efterfølger i dag, bygget på Mercedes-Benz-fabrikken i Tuscaloosa, Alabama. Udviklingen i Alabama kan spores tilbage til tiden før fusionen med Chrysler. De i Tuscaloosa byggede biler havde fra produktionsstarten for Mercedes-Benz uønskede kvalitetsmangler. Som følge af den store efterspørgsel efter modellen og kvalitetsmanglerne blev et relativt lille antal biler bygget hos Magna Steyr i Graz, Østrig. Disse biler var dog heller ikke fejlfri, men kvaliteten var dog betydeligt bedre end i de amerikanske pendanter. Først fra faceliftet i 2001 kunne kvaliteten på de amerikanske biler sammenlignes med de østrigske.

Facelift 
I september 2001 gennemgik M-klassen til modelåret 2002 et omfattende facelift. På grund af den alvorlige kritik i forhold til den i starten ringe kvalitet siden introduktionen i 1997, blev denne stærkt forbedret ved faceliftet.

Ved faceliftet blev mere end 1100 dele blev udskiftet, blandt andet:
 Forlygter i klart glas med projektionsforlygter
 Sideblinklysene blev ligesom på øvrige Mercedes-Benz-modeller flyttet fra forskærmene op i sidespejlene, og blev lavet i klart glas
 Nye baglygter i brillantoptik
 Nye frontskørter med tågeforlygter i klart glas
 Nyt hækskørter
 Rammebeskyttelseslister lakeret i bilens farve
 Nye alufælge (17" i stedet for 16")
 Større bremseanlæg
 Afstemning af 4ETS ændret
 Afstemning af undervognen ændret
 Bagklap og kølergrill med kromliste på ML 400 CDI og ML 500 samt Inspiration og Final Edition
 Motorprogram:
 ML 270 CDI med 120 kW (163 hk) og 370 Nm (allerede tilgængelig fra 1999)
 ML 350 med 173 kW (235 hk) og 348 Nm (slagvolume 3724 cm³), tilgængelig fra juli 2002, tidligere ML 320
 ML 400 CDI med 184 kW (250 hk) og 560 Nm
 ML 500 med 215 kW (292 hk) og 440 Nm
 Udvidelse af kabinen med Thermatik (klimaautomatik) og bedre materialer

Tekniske data

Specialmodeller 

Specialmodellerne var kendetegnet med deres navn på sidebeskyttelseslisten, ligesom de andre modellers Classic/Elegance/Avantgarde-versioner.

Inspiration 
I slutningen af 2002 kom den begrænsede specialmodel Inspiration, som hovedsageligt adskilte sig gennem sit eksklusive optikudstyr:
 17" brede dæk
 Tilgængelige farver: Brillantsølv, Obsidiansort, Sort, Tansanitblå eller Travertinbeige
 Grill og ventilationsgitter foran i sølv (ligesom på AMG)
 Sportssæder foran (fra AMG)
 Læder antracit med lysegrå sammensyninger
 Udvidet læderudstyr
 Kombiinstrument med kromringe og hvide visere
 Velourfodmåtter med logo Inspiration
 Indstigningslister med logo Inspiration

Final Edition 
I type 163's sidste produktionsår introducerede Mercedes-Benz en ny ekstraudstyrspakke. Udstyret i M-klasse Final Edition omfattede:
 Mørke baglygter
 Sølvfarvet kølergrill med kromindlæg
 Nye alufælge i femeget design
 Tagræling af aluminium
 Dørhåndtag med kromindlæg
 Bagklap med kromliste
 Rammebeskyttelseslister med skrifttræk Final Edition
 Som ekstraudstyr stylingbøjle lakeret i bilens farve
 Som ekstraudstyr lakering i Cubanitsølvmetallic
 Ekstra kromapplikationer og mere læder i kabinen
 Kombiinstrument med kromringe og hvide visere
 Sportssæder i læder med alcantara
 Træapplikationer i birk
 Velourfodmåtter med logo Final Edition
 Sædevarme
 Læderkabine

Øvrigt 
Modellens første store offentlige optræden var i Steven Spielbergs The Lost World: Jurassic Park; Mercedes-Benz udnyttede denne film som såkaldt Product placement til reklame for og præsentation af den nye M-klasse.

Pavens bil er baseret på den faceliftede type 163, og har været i drift siden 2002.

Noter

Litteratur 
 Mercedes-Benz M-class Owner's Manual. DaimlerChrysler AG, 17. september 1999. Bestillingsnr. 6515 4225 02, reservedelsnr. 163 584 88 82 (på engelsk).
 Mercedes-Benz M-klassen instruktionsbog. DaimlerChrysler Danmark AS, 24. januar 2003. Bestillingsnr. 6515 4230 08, reservedelsnr. 163 584 15 96.

Eksterne henvisninger 

163
SUV'er
Stationcars
Biler introduceret i 1997
Biler fra 1990'erne
Biler fra 2000'erne